CELEX: 32020R0127
Language: mt
Date: 2019-01-29 00:00:00
Title: Regolament (UE) 2020/127 tal-Parlament Ewropew u tal-Kunsill tad-29 ta’ Jannar 2020 li jemenda r-Regolament (UE) Nru 1306/2013 fir-rigward tad-dixxiplina finanzjarja mis-sena finanzjarja 2021 u r-Regolament (UE) Nru 1307/2013 fir-rigward tal-flessibbiltà bejn il-pilastri fir-rigward tas-sena kalendarja 2020

31.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 27/1
               
            
         REGOLAMENT (UE) 2020/127 TAL-PARLAMENT EWROPEW U TAL-KUNSILL
         tad-29 ta’ Jannar 2020
         li jemenda r-Regolament (UE) Nru 1306/2013 fir-rigward tad-dixxiplina finanzjarja mis-sena finanzjarja 2021 u r-Regolament (UE) Nru 1307/2013 fir-rigward tal-flessibbiltà bejn il-pilastri fir-rigward tas-sena kalendarja 2020
         IL-PARLAMENT EWROPEW U L-KUNSILL TAL-UNJONI EWROPEA,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) tiegħu,
         Wara li kkunsidraw il-proposta mill-Kummissjoni Ewropea,
         Wara li l-abbozz tal-att leġislattiv intbagħat lill-parlamenti nazzjonali,
         Wara li kkunsidra l-opinjoni tal-Kumitat Ekonomiku u Soċjali Ewropew (1),
         Filwaqt li jaġixxu skont il-proċedura leġislattiva ordinarja (2),
         Billi:
         
                     (1)
                  
                  
                     L-Artikolu 16 tar-Regolament (UE) Nru 1306/2013 tal-Parlament Ewropew u tal-Kunsill (3) jipprevedi li l-limitu massimu annwali għall-infiq taħt il-Fond Agrikolu Ewropew ta’ Garanzija (FAEG) irid ikun ikkostitwit mill-ammonti massimi stabbiliti għalih taħt ir-Regolament tal-Kunsill (UE, Euratom) Nru 1311/2013 (4). Skont l-Artikolu 26 tar-Regolament (UE) Nru 1306/2013, għandha tiġi ddeterminata rata ta’ aġġustament tad-dixxiplina finanzjarja, meta dan ikun meħtieġ, sabiex jiġi żgurat li l-limiti massimi annwali stipulati fir-Regolament (UE, Euratom) Nru 1311/2013 għall-finanzjament tal-infiq relatat mas-suq u għal pagamenti diretti għall-perjodu 2014-2020 huma rispettati. Ir-Regolament (UE, Euratom) Nru 1311/2013 ma jipprevedix limiti massimi għas-snin finanzjarji ta’ wara l-2020. Sabiex jiġi żgurat li l-limitu massimu għall-finanzjament tal-infiq relatat mas-suq u għal pagamenti diretti jiġi rispettat ukoll fis-snin finanzjarji wara l-2020, jeħtieġ li l-Artikoli 16 u 26 tar-Regolament (UE) Nru 1306/2013 jirreferu, għal dawk is-snin finanzjarji, għall-ammonti stabbiliti taħt il-FAEG fir-Regolament li jrid jiġi adottat mill-Kunsill skont l-Artikolu 312(2) tat-Trattat dwar il-Funzjonament tal-Unjoni Ewropea (TFUE) għas-snin mill-2021 sal-2027.
                  
               
                     (2)
                  
                  
                     Il-flessibiltà bejn il-pilastri hija trasferiment fakultattiv ta’ fondi bejn il-pagamenti diretti u l-iżvilupp rurali. Taħt l-Artikolu 14 tar-Regolament (UE) Nru 1307/2013 tal-Parlament Ewropew u tal-Kunsill (5), l-Istati Membri jistgħu jużaw dik il-flessibiltà fir-rigward tas-snin kalendarji mill-2014 sal-2019. Sabiex jiġi żgurat li l-Istati Membri jkunu jistgħu jżommu l-istrateġija proprja tagħhom, ir-Regolament (UE) 2019/288 tal-Parlament Ewropew u tal-Kunsill (6) estenda l-flessibbiltà bejn il-pilastri għas-sena kalendarja 2020, jiġifieri s-sena finanzjarja 2021. L-Artikolu 14 tar-Regolament (UE) Nru 1307/2013 attwalment jipprevedi t-trasferiment mill-iżvilupp rurali għal pagamenti diretti bħala perċentwal tal-ammont allokat għall-appoġġ iffinanzjat taħt il-Fond Agrikolu Ewropew għall-Iżvilupp Rurali (FAEŻR) fis-sena finanzjarja 2021 mil-leġislazzjoni tal-Unjoni adottata wara l-adozzjoni mill-Kunsill tar-Regolament rilevanti skont l-Artikolu 312(2) tat-TFUE. Billi l-leġislazzjoni rilevanti tal-Unjoni mhijiex se tiġi adottata sa meta l-Istati Membri jridu jinnotifikaw id-deċiżjoni tagħhom dwar it-trasferiment, huwa xieraq li tiġi prevista l-possibbiltà li tkompli tiġi applikata dik il-flessibbiltà u li jiġi stabbilit l-ammont massimu li jista’ jiġi trasferit.
                     L-ammont assolut massimu għal kull Stat Membru jiġi kkalkulat abbażi tal-perċentwali massimi previsti fl-Artikolu 14(2) tar-Regolament (UE) Nru 1307/2013 li jridu jiġu applikati għall-ammonti li jridu jiġu allokati għall-appoġġ ta’ tipi ta’ interventi għall-iżvilupp rurali skont il-proposta tal-Kummissjoni għal Regolament tal-Parlament Ewropew u tal-Kunsill li jistabbilixxi regoli dwar l-appoġġ għal pjanijiet strateġiċi li jridu jitfasslu mill-Istati Membri skont il-Politika agrikola komuni (Pjanijiet Strateġiċi tal-PAK) u ffinanzjati mill-Fond Agrikolu Ewropew ta’ Garanzija (FAEG) u mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament (UE) Nru 1305/2013 tal-Parlament Ewropew u tal-Kunsill u r-Regolament (UE) Nru 1307/2013 tal-Parlament Ewropew u tal-Kunsill.
                  
               
                     (3)
                  
                  
                     F’konformità mal-Artikolu 53(6) tar-Regolament (UE) Nru 1307/2013, l-Istati Membri kellhom l-għażla li, sal-1 ta’ Awwissu 2019, jirrieżaminaw il-perċentwal tal-limitu massimu nazzjonali tagħhom għall-pagamenti diretti li huma jallokaw għall-appoġġ akkoppjat volontarju (VCS), kif ukoll id-deċiżjonijiet ta’ appoġġ dettaljati tagħhom mis-sena kalendarja 2020. L-Istati Membri għandhom biss sal-31 ta’ Diċembru 2019 biex jinnotifikaw id-deċiżjoni tagħhom dwar it-trasferiment mill-pagamenti diretti lejn l-iżvilupp rurali, jekk ikun hemm, kif ukoll dwar it-trasferiment mill-iżvilupp rurali lejn il-pagamenti diretti, jekk ikun hemm, ftit wara. Madankollu, tali deċiżjoni se taffettwa l-limitu massimu nazzjonali tagħhom għall-pagamenti diretti għas-sena kalendarja 2020. Sabiex tinżamm il-konsistenza bejn id-deċiżjonijiet ta’ appoġġ dettaljati u l-limitu massimu baġitarju tal-VCS, huwa xieraq li l-Istati Membri, sa fejn ikun meħtieġ biex jaġġustaw għad-deċiżjoni tagħhom rigward il-flessibbiltà bejn il-pilastri, ikunu jistgħu jirrieżaminaw il-perċentwal allokat għall-VCS, kif ukoll id-deċiżjonijiet ta’ appoġġ dettaljati. Konsegwentement, l-iskadenza rilevanti ta’ notifika jenħtieġ li tkun ftit wara l-31 ta’ Diċembru 2019. Billi dak ir-rieżami huwa limitat sal-punt meħtieġ biex l-Istati Membri jaġġustaw għad-deċiżjoni tagħhom rigward il-flessibbiltà bejn il-pilastri, l-Istati Membri jenħtieġ li jispjegaw fin-notifika tagħhom ir-rabta bejn ir-rieżami u dik id-deċiżjoni.
                  
               
                     (4)
                  
                  
                     Għalhekk, ir-Regolamenti (UE) Nru 1306/2013 u (UE) Nru 1307/2013 jenħtieġ li jiġu emendati kif meħtieġ.
                  
               
                     (5)
                  
                  
                     Sabiex l-emendi previsti f’dan ir-Regolament ikunu jistgħu jiġu applikati kemm jista’ jkun malajr, tqies li huwa xieraq li ssir eċċezzjoni għall-perjodu ta’ tmien ġimgħat imsemmi fl-Artikolu 4 tal-Protokoll Nru 1 dwar ir-rwol tal-Parlamenti nazzjonali fl-Unjoni Ewropea, anness mat-Trattat dwar l-Unjoni Ewropea, mat-TFUE u mat-Trattat li jistabbilixxi l-Komunità Ewropea għall-Enerġija Atomika.
                  
               
                     (6)
                  
                  
                     Sabiex l-emendi previsti f’dan ir-Regolament ikunu jistgħu jiġu applikati kemm jista’ jkun malajr, dan ir-Regolament jenħtieġ li jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea,
                  
               ADOTTAW DAN IR-REGOLAMENT:
         
            Artikolu 1
            Emendi għar-Regolament (UE) Nru 1306/2013
            Ir-Regolament (UE) Nru 1306/2013 huwa emendat kif ġej:
            
                        (1)
                     
                     
                        fl-Artikolu 16, il-paragrafu 1 huwa sostitwit b’dan li ġej:
                        
                           “1.   Il-limitu massimu annwali għal infiq mill-FAEG għandu jkun ikkostitwit mill-ammonti massimi stabbiliti għalih taħt ir-Regolament (UE, Euratom) Nru 1311/2013 u taħt ir-Regolament li għandu jiġi adottat mill-Kunsill skont l-Artikolu 312(2) tat-TFUE għas-snin 2021 sa 2027.”;
                        
                     
                  
                        (2)
                     
                     
                        fl-Artikolu 26, il-paragrafu 1 huwa sostitwit b’dan li ġej:
                        
                           “1.   Sabiex jiġi żgurat li jiġu rispettati l-limiti massimi annwali msemmija fl-Artikolu 16 għall-finanzjament tal-infiq relatat mas-suq u għal pagamenti diretti, għandha tiġi ddeterminata rata ta’ aġġustament għall-pagamenti diretti (“ir-rata ta’ aġġustament”) meta t-tbassir għall-iffinanzjar tal-miżuri ffinanzjati skont dak is-sublimitu massimu għal sena finanzjarja partikolari jindika li jkunu se jinqabżu l-limiti massimi annwali applikabbli.”.
                        
                     
                  
         
            Artikolu 2
            Emendi għar-Regolament (UE) Nru 1307/2013
            Ir-Regolament (UE) Nru 1307/2013 huwa emendat kif ġej:
            
                        (1)
                     
                     
                        fl-Artikolu 14(2), is-sitt subparagrafu huwa sostitwit b’dan li ġej:
                        “Mit-8 ta’ Frar 2020, l-Istati Membri jistgħu jiddeċiedu li, għas-sena kalendarja 2020, bħala pagamenti diretti jagħmlu disponibbli ammont mhux ogħla mill-ammont stipulat fl-Anness VIa. B’riżultat ta’ dan, l-ammont korrispondenti ma għandux jibqa’ disponibbli għall-appoġġ iffinanzjat taħt il-FAEŻR għas-sena finanzjarja 2021. Dik id-deċiżjoni għandha tiġi nnotifikata lill-Kummissjoni mit-8 ta’ Frar 2020 u għandha tistabbilixxi l-ammont li jrid jiġi trasferit.”;
                     
                  
                        (2)
                     
                     
                        fl-Artikolu 53, il-paragrafu 6 huwa sostitwit b’dan li ġej:
                        
                           “6.   Sal-1 ta’ Awwissu ta’ kwalunkwe sena partikolari, l-Istati Membri jistgħu jirrieżaminaw id-deċiżjoni tagħhom skont dan il-Kapitolu.
                           Mit-8 ta’ Frar 2020, l-Istati Membri jistgħu jirrieżaminaw ukoll id-deċiżjoni tagħhom skont dan il-Kapitolu sa fejn ikun meħtieġ biex jaġġustaw għad-deċiżjoni dwar il-flessibbiltà bejn il-pilastri għas-sena kalendarja 2020 li tkun ittieħdet f’konformità mal-Artikolu 14.
                           Permezz ta’ rieżami skont l-ewwel u t-tieni subparagrafi ta’ dan il-paragrafu, l-Istati Membri jistgħu jiddeċiedu, b’effett mis-sena ta’ wara:
                           
                                       (a)
                                    
                                    
                                       li jżommu kif inhu, iżidu jew inaqqsu l-perċentwal iffissat skont il-paragrafi 1, 2 u 3, fil-limiti stabbiliti hemmhekk fejn applikabbli, jew li jżommu kif inhu jew inaqqsu l-perċentwal iffissat skont il-paragrafu 4;
                                    
                                 
                                       (b)
                                    
                                    
                                       li jimmodifikaw il-kundizzjonijiet għall-għoti tal-appoġġ;
                                    
                                 
                                       (c)
                                    
                                    
                                       li jieqfu jagħtu l-appoġġ taħt dan il-Kapitolu.
                                    
                                 L-Istati Membri għandhom jinnotifikaw lill-Kummissjoni dwar kwalunkwe deċiżjoni relatata ma’ rieżami skont l-ewwel u t-tieni subparagrafi ta’ dan il-paragrafu sad-dati rispettivi msemmija f’dawk is-subparagrafi. In-notifika tad-deċiżjoni relatata ma’ rieżami skont it-tieni subparagrafu ta’ dan il-paragrafu għandha tispjega r-rabta bejn ir-rieżami u d-deċiżjoni dwar il-flessibbiltà bejn il-pilastri għas-sena kalendarja 2020 meħuda f’konformità mal-Artikolu 14.”;
                        
                     
                  
                        (3)
                     
                     
                        jiddaħħal l-Anness VIa, li t-test tiegħu jinsab fl-Anness ta’ dan ir-Regolament.
                     
                  
         
            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Jannar 2020.
            
               
                  Għall-Parlament Ewropew
               
               
                  Il-President
               
               D. M. SASSOLI
            
            
               
                  Għall-Kunsill
               
               
                  Il-President
               
               N. BRNJAC
            
         
         
            (1)  L-Opinjoni tal-11 ta’ Diċembru 2019 (għadha mhijiex ippubblikata fil-Ġurnal Uffiċjali).
         
            (2)  Il-Pożizzjoni tal-Parlament Ewropew tat-18 ta’ Diċembru 2019 (għadha mhijiex ippubblikata fil-Ġurnal Uffiċjali) u d-deċiżjoni tal-Kunsill tas-27 ta’ Jannar 2020.
         
            (3)  Ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549).
         
            (4)  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).
         
            (5)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
         
            (6)  Ir-Regolament (UE) 2019/288 tal-Parlament Ewropew u tal-Kunsill tat-13 ta’ Frar 2019 li jemenda r-Regolamenti (UE) Nru 1305/2013 u (UE) Nru 1307/2013 fir-rigward ta’ ċerti regoli dwar il-pagamenti diretti u l-appoġġ għall-iżvilupp rurali għas-snin 2019 u 2020 (ĠU L 53, 22.2.2019, p. 14).
      
      
         
            ANNESS
            
               
                  
                     “ANNESS VIa
                     L-AMMONTI MASSIMI MSEMMIJA FL-ARTIKOLU 14(2)
                     
                                 (EUR)
                              
                           
                                 Il-Belġju
                              
                              
                                 10 076 707 10 076 707
                              
                           
                                 Il-Bulgarija
                              
                              
                                 70 427 849 70 427 849
                              
                           
                                 Iċ-Ċekja
                              
                              
                                 38 815 980 38 815 980
                              
                           
                                 Id-Danimarka
                              
                              
                                 11 371 893 11 371 893
                              
                           
                                 Il-Ġermanja
                              
                              
                                 148 488 749 148 488 749
                              
                           
                                 L-Estonja
                              
                              
                                 21 968 972 21 968 972
                              
                           
                                 L-Irlanda
                              
                              
                                 39 700 643 39 700 643
                              
                           
                                 Il-Greċja
                              
                              
                                 76 438 741 76 438 741
                              
                           
                                 Spanja
                              
                              
                                 250 300 720 250 300 720
                              
                           
                                 Franza
                              
                              
                                 181 388 880 181 388 880
                              
                           
                                 Il-Kroazja
                              
                              
                                 42 201 225 42 201 225
                              
                           
                                 L-Italja
                              
                              
                                 190 546 556 190 546 556
                              
                           
                                 Ċipru
                              
                              
                                 2 398 093 2 398 093
                              
                           
                                 Il-Latvja
                              
                              
                                 29 326 817 29 326 817
                              
                           
                                 Il-Litwanja
                              
                              
                                 48 795 629 48 795 629
                              
                           
                                 Il-Lussemburgu
                              
                              
                                 1 843 643 1 843 643
                              
                           
                                 L-Ungerija
                              
                              
                                 62 430 371 62 430 371
                              
                           
                                 Malta
                              
                              
                                 1 831 098 1 831 098
                              
                           
                                 In-Netherlands
                              
                              
                                 10 972 679 10 972 679
                              
                           
                                 L-Awstrija
                              
                              
                                 72 070 055 72 070 055
                              
                           
                                 Il-Polonja
                              
                              
                                 329 472 633 329 472 633
                              
                           
                                 Il-Portugall
                              
                              
                                 123 303 715 123 303 715
                              
                           
                                 Ir-Rumanija
                              
                              
                                 241 375 835 241 375 835
                              
                           
                                 Is-Slovenja
                              
                              
                                 15 337 318 15 337 318
                              
                           
                                 Is-Slovakkja
                              
                              
                                 56 920 680 56 920 680
                              
                           
                                 Il-Finlandja
                              
                              
                                 73 005 307 73 005 307
                              
                           
                                 L-Iżvezja
                              
                              
                                 52 887 719 52 887 719
                              
                           
               ”